Per Sverre Opedal

Per Sverre Opedal (født 1956) er tidligere avdelingsdirektør for nasjonal beredskap og hjelpekorps i Norges Røde Kors. Han er generalmajor og var tidligere generalinspektør for Hæren, en stilling han hadde fra 27. mars 2009 til han 24. april 2013 ble erstattet av generalmajor Rune Jakobsen.«Her er den nye generalinspektøren», NRK Nordnytt, 24. april 2013.

 Yrkeskarriere 
Opedal begynte sin militære løpebane i 1976 i Hans Majestet Kongens Garde. Han gikk ut av Krigsskolen i 1980. Opedal har også Hærens stabsskole og har gått ved Forsvarets høgskole. I tillegg har han utenlandsk utdanning fra Army Command and Staff College i Storbritannia og NATO Defence College i Roma.CV Per Sverre Opedal, Forsvarsdepartementet, 27. mars 2009.

Etter Krigsskolen tjenestegjorde Opedal ved Hærens jegerskole, Befalsskolen for infanteriet i Nord-Norge og som lærer ved Krigsskolen. Fra 1986 til 1989 var han adjutant for kronprins Harald.

Fra 1991 til 1993 var han stabsoffiser i rustningskontrollkontoret i Forsvarets Overkommando. Etter en tid som instruktør ved Hærens stabsskole i 1995, ble han samme år stabsoffiser i Forsvarsdepartementet. Opedal var garnisonssjef  ved Garnisonen i Sør-Varanger fra 1998 til 2000. Deretter tjenestegjorde han fra 2000 til 2003 som utvekslingsoffiser ved United States Marine Corps i Camp Lejeune i Nord-Carolina i USA.

Tilbake i Norge ble han i 2003 avdelingssjef i avdeling for rådgivning og strukturplanlegging i Heimevernsstaben i Forsvarsstaben. Høsten 2004 tjenestegjorde han i Afghanistan, som nestkommanderende i Kabul Multinational Brigade i ISAF. Fra 2007 var han tilbake i Forsvarsstaben, denne gang som nestkommanderende i personellavdelingen.

I mars 2009 ble han utnevnt til generalinspektør for Hæren.Utnevnelser i statsråd 27. mars 2009, Forsvarsdepartementet, pressemelding, nr.: 09-11/2009, 27. mars 2009. Han tjenestegjorde som generalinspektør til 2013, da han ble sjef for organisasjonsavdelingen i Forsvarsstaben.Ny generalinspektør i Hæren utnevnt, Forsvarsdepartementet, pressemelding, nr.: 25/2013, 12. april 2013.

I 2014 begynte han som avdelingsdirektør for nasjonal beredskap og hjelpekorps i Norges Røde Kors.

 Utmerkelser 
Opedal ble ved avgangen som generalinspektør for Hæren tildelt Forsvarets hederskors.

Opedal har også mottatt blant annet Forsvarsmedaljen med laurbærgren, Kong Olav Vs minnemedalje, Forsvarsmedaljen med stjerne, Hærens fortjenstmedalje, Forsvarets medalje for internasjonale operasjoner, Forsvarets operasjonsmedalje – Afghanistan, Hærens vernedyktighetsmedalje med tre stjerner, ridder av Den islandske falkeorden,«Fálkaorðuhafar» , falkadb.forseti.is, besøkt 30. april 2013. fortjenstkors av 1. klasse av Forbundsrepublikken Tysklands fortjenstorden, Legion of Merit,«U.S. Army Europe Commander presents Legion of Merit to Norwegian Army Chief of Staff» , .eur.army.mil, 4. oktober 2012, besøkt 25. april 2013. kommandør med krone av Adolf av Nassaus sivile og militære fortjenstorden, Meritorious Service Medal (USA) og NATO-medaljen for ISAF.«Holdninger er først og fremst et sjefsansvar», db.no, 27. september 2010, besøkt 25. april 2013. Han har også Forsvarets medalje for skyting, Forsvarets medalje for feltsport og Nijmegenmedaljen med 4-tall.

 Referanser 

Kategori:Norske generalmajorer
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Den islandske falkeorden
Kategori:Forbundsrepublikken Tysklands fortjenstorden
Kategori:Legion of Merit
Kategori:Fødsler i 1956